Shambulio la hoteli ya DusitD2

Wapiganaji walivamia hoteli hiyo iliopo katika eneo la Westlands  siku ya Jumanne na kuwaua takriban watu 14. 

Maafisa walitangaza kukamilika kwa makabiliano hayo saa chache yalipoanza , lakini ufyatulianaji wa risasi pamoja na milipuko ilisikika tena mapema siku ya Jumatano. 

Wakati huohuo washukiwa wawili wamekamatwa na maafisa wa jinai kufuatia shambulio la kigaidi  katika hoteli ya DusitD2  iliopo katika eneo la Riverside Jijini Nairobi. 

Mkurugenzi wa kitengo cha jinai George Kinoti amesema kuwa washukiwa hao walikamatwa katika eneo la Eastleigh na Ruaka ambapo mmojawapo wa washambuliaji alikuwa akiishi.

Kundi la wapiganaji wa Somalia la al-Shabab lilikiri kuhusika na shambulio hilo. 

Haijulikani ni washambuliaji wangapi waliovamia hoteli hiyo. Eneo hilo linamiliki hoteli hiyo pamoja na afisi nyengine.

Kupitia hotuba yake kwa taifa iliopeperushwa hewani na runinga,  rais  Kenyatta alisema kwamba takriban watu 14 wameuawa  lakini wengine 700 waliokolewa kutoka eneo hilo.

Raia wa Marekani ni miongoni mwa waliouawa , idara moja ya Marekani imemtaja kuwa Jason Spindler. 

Raia wa Uingereza mwenye uraia mwengine wa mataifa ya Afrika Kusini pamoja na raia mwengine wa Uingereza walijeruhiwa , afisi ya maswala ya kigeni nchini humo imesemna.

"Naweza kuthibitisha kwamba . operesheni ya usalama katika hoteli ya Dusit imekamilika na magaidi wote wameuawa'' , rais huyo wa Kenya alisema.

 Tutawatafuta na kuwasaka wale wote waliohusika katika kufadhili , kupanga na kutekeleza kitendo hiki cha kinyama'' , aliongezea, akiapa kuwasaka kwa hali na mali. 

''Hili ni taifa linaloongozwa kwa sheria, taifa linalopendelea watu kuishi kwa amani....Nataka kusisitiza kuwa hili ni taifa lisilosahau wale wanaowadhuru watoto wetu''

Baada ya saa 19 za ukatili, ufyatulianaji wa risasi na umwagikaji wa damu pamoja na makabiliano katika hoteli hiyo iliopo katika eneo la Westlands yalikwisha kwa ghafla muda wa alfajiri. 

Usiku kucha  raia waliokuwa katika hoteli hiyo wakijificha chooni ama ndani... \n\nNipe kichwa kizuri cha makala hapo juu.
Hoteli ya Nairobi: Walioshambulia DusitD2 waangamizwa